rejauldu/bengali-wikipedia huggingface dataset:
স্যামুয়েল লিন অ্যাকোস্টা পিন্টো-সেমেরাদ (জন্ম ১১ ডিসেম্বর, ১৯৮৯), তার পর্দার নাম স্যাম পিন্টো নামে বেশি পরিচিত, একজন ফিলিপিনা অভিনেত্রী এবং বাণিজ্যিক মডেল।   কর্মজীবন  স্যাম একটি প্রিন্ট-বিজ্ঞাপন এবং টিভি বাণিজ্যিক মডেল হিসাবে শুরু করেছিলেন। ১০ বছর বয়সে, তিনি প্রথম মডেলিংয়ে কাজ পান, কোকা-কোলার পোস্টারগুলিতে উপস্থিত হন। অন্যান্য টিভি এবং প্রিন্ট-বিজ্ঞাপনের মধ্যে রয়েছে সানসিল্ক, স্মার্ট, ভয়েস কম্বো স্যান্ডউইচ, কোলগেট, পামোলিভ এবং ম্যাক ডোনাল্ডস।  তিনি একটি পোশাক ব্র্যান্ড, বায়ো-এর একজন সমর্থনকারীও ছিলেন।   তথ্যসূত্র    বহিঃসংযোগ     বিষয়শ্রেণী:ভিজে (মিডিয়া ব্যক্তিত্ব) বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম
প্রিয়াঙ্কা কোঠারি (জন্ম: ৩০শে নভেম্বর ১৯৮০; প্রায়শই নিশা কোঠারি বা আমোহা নামে পরিচিত) হলেন একজন অভিনেত্রী এবং মডেল।  তিনি বলিউড, তেলুগু, তামিল এবং কন্নড় চলচ্চিত্রে অভিনয় করেছেন। তিনি প্রায়শই রাম গোপাল বর্মা দ্বারা পরিচালিত চলচ্চিত্রে অভিনয় করে থাকেন।   প্রারম্ভিক জীবন  প্রিয়াঙ্কা কোঠারি ১৯৮০ সালের ৩০শে নভেম্বর তারিখে ভারতের পশ্চিমবঙ্গে জন্মগ্রহণ করেছেন। তিনি দশম শ্রেণিতে থাকাকালীন নতুন দিল্লিতে চলে আসেন এবং দিল্লি বিশ্ববিদ্যালয়ের অধীনে দয়াল সিং কলেজ থেকে রসায়ন নিয়ে স্নাতক ডিগ্রি অর্জন করেন। তিনি রসায়নবেছে নিয়েছিলেন, কারণ তাঁর বাবা একজন রাসায়নিক ব্যবসায়ী এবং তাঁর মা গৃহিণী। তিনি ২ বছর ধরে কত্থক শিখেছেন এবং কিশোর নমিত কাপুরের সাথে অভিনয় ক্লাসে অংশ নিয়েছেন।   কর্মজীবন  কলেজের পড়াশোনা সম্পন্ন করার পরে, কোঠারি একজন মডেল হয়ে উঠেন এবং বেশ কয়েকটি বিজ্ঞাপনী প্রচারে উপস্থিত হন। চড়তি জওয়ানি মেরি চাল মস্তানির রিমিক্স মিউজিক ভিডিওতে তিনি অভিনয় করেছিলেন। ২০০৩ সালে, তিনি অভিনেতা আর. মাধবনের সাহায্যে চলচ্চিত্র জগতে প্রবেশ করেছিলেন, যিনি তাঁর ছবি দেখার পরে তাঁকে নিজের ছবিতে অডিশনের জন্য সুপারিশ করেছিলেন। তিনি তাঁর সাথে অভিনয়ের মধ্য দিয়ে তামিল চলচ্চিত্র জয় জয়-এর মাধ্যমে অভিনয়ের সূচনা করেছিলেন, তাঁকে উক্ত চলচ্চিত্রে আমোগা নামে অভিহিত করা হয়েছিল। ২০০৫ সালে মুক্তিপ্রাপ্ত চলচ্চিত্র সরকার-এ অভিনয়ের মাধ্যমে তিনি বলিউড জগতে পা রাখেন এবং তারপরে একই বছর রাম গোপাল বর্মা এবং রোহিত যুগরাজ পরিচালিত চলচ্চিত্র জেমস-এ হাজির হন। জেমস তাঁকে রাতারাতি যৌন প্রতীক হিসাবে রূপান্তরিত করে। এরপরে তিনি ইমরান হাশমীর সাথে দ্য কিলার নামক চলচ্চিত্রে অভিনয় করেছেন। সেই থেকে তিনি কম গুরুত্বপূর্ণ চলচ্চিত্র এবং চরিত্রে অভিনয় করা শুরু করেছিলেন। রাম গোপাল বর্মার শিব, ডরনা জরুরি হ্যায়, আগ এর মতো চলচ্চিত্রে তাঁকে নিয়মিত দেখা গিয়েছিল, যেখানে তিনি গুন্ডার চরিত্রে অভিনয় করেছিলেন। অতঃপর তিনি ঘুংগরু, ডার্লিং এবং অজ্ঞাত নামে বেশ কয়েকটি চলচ্চিত্রে অভিনয় করেছেন। এছাড়াও তিনি গো এবং স্টকার এর মতো চলচ্চিত্রে অভিনয় করেছিলেন। তাঁর অভিনীত বেশিরভাগ চলচ্চিত্রই বাণিজ্যিকভাবে ব্যর্থ হয়েছিল।  তিনি ২০০৯ সালে পুনীত রাজকুমারের বিপরীতে রাজ দ্য শোম্যান এ অভিনয়ের মাধ্যমে স্যান্ডলউডে (কর্ণাটকের চলচ্চিত্র) আত্মপ্রকাশ করেছিলেন এবং পরে দন্ডুপাল্যে একটি পার্শ্ব চরিত্রে অভিনয় করেছিলেন। তাঁকে বালাকৃষ্ণের সাথে একটি তেলুগু চলচ্চিত্রে দেখা গিয়েছিল, যার নাম ছিল ওক্কা মাগাড়ু। এরপর তিনি হরি ওম নামে আরেকটি চলচ্চিত্রে অভিনয় করেছিলেন।   তথ্যসূত্র    বহিঃসংযোগ      বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:উত্তরপ্রদেশের নারী মডেল বিষয়শ্রেণী:উত্তরপ্রদেশের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
স্বাস্থ্য অধিদপ্তর গণপ্রজাতন্ত্রী বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের অধীনস্থ স্বাস্থ্য পরিষেবা বিষয়ক সর্বোচ্চ প্রশাসনিক কার্যালয়।   ইতিহাস   ১৯৫৮ সালে এ কার্যালয় পরিদপ্তর হিসেবে গঠিত হয়। ১৯৮০ সালে এটিকে অধিদপ্তরে উন্নীত করা হয়। ঢাকার মহাখালীতে এই কার্যালয় অবস্থিত।   জনকাঠামো  একজন মহাপরিচালক অধিদপ্তরের শীর্ষকর্তা হিসেবে দায়িত্ব পালন করেন। এছাড়া একাধিক অতিরিক্ত মহাপরিচালক, পরিচালক, উপ ও সহকারী পরিচালকসহ বিভিন্নস্তরের কর্মকর্তা-কর্মচারী এর বিভিন্ন প্রশাসনিক স্তরে দায়িত্বপালন করেন।স্বাস্থ্য অধিদপ্তরের মহাপরিচালক পদে পদায়ন(স্বাস্থ্য সেবা বিভাগ)পিডিএফ   কার্যপরিধি  অধিদপ্তরের প্রধান কাজ দেশের সর্বস্তরে স্বাস্থ্য সেবা নিশ্চিতকরণ, স্বাস্থ্য ব্যবস্থাপনা, কর্মপরিকল্পনা এবং প্রশাসনিকভাবে বিভিন্ন নীতি কার্যকর করা। এ ছাড়া স্বাস্থ্য অধিদপ্তর প্রয়োজনে মন্ত্রণালয়কে স্বাস্থ্য সেবা সম্পর্কিত দিক নির্দেশনা প্রণয়নে কারিগরী সহযোগিতাও প্রদান করে থাকে। ইতোপূর্বে এই অধিদপ্তর স্বাস্থ্য শিক্ষা দেখভাল করলেও ২০১৯ সালের ২৪ নভেম্বর নতুন স্বাস্থ্য শিক্ষা অধিদপ্তর গঠনের প্রজ্ঞাপন জারি করা হয়েছে।   তথ্যসূত্র    বিষয়শ্রেণী:১৯৭১-এ বাংলাদেশে প্রতিষ্ঠিত বিষয়শ্রেণী:বাংলাদেশ সরকারের অধিদপ্তর বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭১-এ প্রতিষ্ঠিত সরকারি সংস্থা
থাম্ব|250px|ডান|খৈনি খৈনি বা খৈনী হল একটি চিবানো তামাকজাত দ্রব্য যা চুন, তামাক এবং শুকনো পাতা দিয়ে তৈরি। এটি ভারত, নেপাল, বাংলাদেশসহ দক্ষিণ এশিয়ার অন্যান্য দেশগুলিতে ব্যবহৃত হয়।   এটি চুন দিয়ে ঘষে হাত ঝেড়ে ঠোঁট এবং দাঁতের মাঝখানে দেওয়া হয় এবং এটি মৌখিক ক্যান্সার ও অন্যান্য গুরুতর নেতিবাচক স্বাস্থ্যের প্রভাবের জন্য দায়ী বলে এটি বিবেচিত হয় এবং এটি জর্দা, গুটকা, বিড়ি এবং সিগারেটের মতো একই বিধিনিষেধ এবং সতর্কীকরণের উপরেও জারি রয়েছে। খৈনি তামাক হতে প্রস্তুত হওয়ায় এটি নেশার উদ্রেক করে, যার কারণে এটি নেশার বস্তুও ব্যবহৃত হয়। সমগ্র দক্ষিণ এশিয়ায় প্রতিটির দাম ৫ টাকা থেকে ১০ টাকার মধ্যে। এটি ভারতের বিহারের রামপুর ও নেপালের মাধেশ অঞ্চলে ব্যাপকভাবে ব্যবহৃত হয়।  আরও দেখুন  জর্দা (তামাক)  গুটকা  চপ-চপ (তামাক)  নিকোটিন প্রতিস্থাপন থেরাপি  বিড়ি  সিগারেট মন্তব্য  তথ্যসূত্র  বিষয়শ্রেণী:জর্দার মার্কা বিষয়শ্রেণী:তামাক বিষয়শ্রেণী:ধূমপান
বামৈ ইউনিয়ন লাখাই উপজেলার একটি ইউনিয়ন। বর্তমান উপজেলার কেন্দ্রস্থল এবং বিস্তীর্ণ ফসলের মাঠ ও শহুরে জীবনের সংমিশ্রণ এই ইউনিয়নটি। লাখাই উপজেলার বর্তমান উপজেলা কার্যালয়টিও এই ইউনিয়নেই অবস্থিত। ইউনিয়নের বর্তমান চেয়ারম্যান হচ্ছেন হাজী আজাদ হোসেন ফুরুক   সাধারণ তথ্য এ ইউনিয়নে উপজেলা পরিষদ ছাড়াও লাখাই থানা, হাসপাতাল, ডিজিটাল টেলিফোন এক্সচেঞ্জ, পোষ্ট অফিস, সোনালী ব্যাংক, কৃষি ব্যাংক, ব্র্যাক সহ বিভিন্ন এনজিও অফিস, একটি কলেজ এবং অন্যান্য ব্যবসা প্রতিষ্ঠান আছে। কৃষি, মৎস্য ছাড়া ও এ অঞ্চলের অনেক মানুষ ঢাকা ও দেশের অন্যান্য অঞ্চলে হোটেল ব্যবসা সহ বিভিন্ন চাকুরীতে কর্মরত আছেন। এই ইউনিয়নের মাঝে অনেক রকম প্রতিষ্ঠান এখন গড়ে ওঠছে। এরই মাঝে আছে এনজিও ৫টি এবং জলমহাল আছে-৫টি,পুলিশ স্টেশন ১টি, চিকিৎসা কেন্দ্র ৩টি, তাছাড়া- মসজিদ- ১৬টি। ঈদগাহ-৫টি। কবরস্থান-২৫টি। মন্দির-১০ টি। আশ্রম-২টি। শ্মশান-৩টি।  অবস্থান ও সীমানা বামৈ ইউনিয়ন হবিগঞ্জ জেলার লাখাই উপজেলার মধ্য স্থানে  অবস্থিত একটি ইউনিয়ন। এই ইউনিয়নের উত্তরে বুল্লা ইউনিয়ন, দক্ষিনে মোড়াকরি ও মুড়িয়াউক ইউনিয়ন, পূর্বে মুড়িয়াউক ও বুল্লা ইউনিয়ন এবং পশ্চিমে লাখাই ইউনিয়ন অবস্থিত। লাখাই উপজেলা শহর থেকে বামৈ ইউনিয়নের দূরত্ব প্রায় ৫.৫ কিলোমিটার। এ ইউনিয়নটির আয়তন প্রায় ৭,১১৩ একর।  প্রশাসনিক এলাকা এই ইউনিয়নের অফিসটি বামই মৌজার ৬০নং জে,এলস্থিত ৩০০৪নং খতিয়ানের ৬০৯৪নং দাগের ০.১৭ একর জমির উপর লাখাই-বামৈ রাস্তার উত্তর পার্শ্বে নিজস্ব ভূমিতে অবস্থিত। এ ইউনিয়ন পরিষদে ১জন নির্বাচিত চেয়ারম্যান, ০৩ জন সদস্য(সংরক্ষিত আসন), ০৯ জন (পুরুষ) সদস্য এবং ০১ জন সেক্রেটারী দায়িত্ব পালন করে আসছেন। তিনটি গ্রাম নিয়ে এ ইউনিয়নটির প্রসাশনিক এলাকা বিস্তৃত। গ্রামগুলো হচ্ছে বামৈ,  ভাদিকারা, নোয়াগাঁও।  জনসংখ্যার উপাত্ত ইউনিয়ন তথ্য বাতায়ন অনুয়ায়ী মোট জনসংখ্যা ২৭,৪৪১ জন।  গ্রামের নামজনসংখ্যামোটনোয়াগাঁওপুরুষ: ১০৩২ জন২০৬২ জনমহিলা: ১০৩০ জনবামৈপুরুষ: ৮২৭৪ জন১৫,৫৫২ জনমহিলা: ৭২৭৮ জনভাদিকারাপুরুষ: ৫২৩৮ জন৯৯২৭ জনমহিলা: ৪৬৮৯ জনসর্বমোট জনসংখ্যা২৭,৪৪১  শিক্ষা ব্যবস্থা এ ইউনিয়নে ২টি উচ্চ বিদ্যালয়, ৬টি প্রাথমিক বিদ্যালয় এবং বেশ কয়েকটি কওমী মাদ্রাসা এবং কয়েকটি কিন্ডারগার্টেন আছে। শিক্ষার হার ৪০%। এই ইউনিয়নে শিক্ষা প্রতিষ্ঠানের মাঝে দেখা যায়- কলেজ আছে- ১টি মাধ্যামিক বিদ্যালয়-২টি প্রাথমিক বিদ্যালয় -২টি বেসরকারী প্রাথমিক বিদ্যালয়- ২টি মাদ্রাসা- ৫টি লাখাই উপজেলার উল্লেখযোগ্য মাধ্যমিক বিদ্যালয় সমূহের মধ্যে একটি বামৈ উচ্চ বিদ্যালয় ইউনিয়নের বামই গ্রামে অবস্থিত।  যোগাযোগ ব্যবস্থা ৭ কিলোমিটার কাঁচা রাস্তা, ৩ কিলোমিটার পাকা রাস্তা এবং ২ কিলোমিটার নৌ-পথ নিয়ে ইউনিয়নটি অন্যান্য ইউনিয়ন ও উপজেলার সাথে যোগাযোগ রক্ষা করে চলছে।   উল্লেখযোগ্য ব্যক্তিত্ব  সন্তদাস কাঠিয়াবাবা শেখ ভানু এম মোখলেসুর রহমান চৌধুরী  দর্শনীয় স্থান  বাংলার প্রথম নিম্বার্ক মহন্ত শ্রী শ্রী ১০৮স্বামী সন্তদাস কাঠিয়া বাবার গোপালজী রাধাবিহারী আশ্রম ইউনিয়নের বামৈ গ্রামের সরকারি হাসপাতালের পার্শ্বে অবস্থিত।   বিশ্বশান্তির প্রবক্তা সাধু দয়ানন্দের অমৃত মন্দির ইউনিয়েনর বামই গ্রামে অবস্থিত।  বাংলার ঐতিহ্যবাহী মরমী সাধক ও বাউল গানের কবি শেখ ভানু শাহের মাঝার এই ইউনিয়নের ভাদিকারা গ্রামের অবস্থিত। হাট-বাজার  বামই বড় বাজার  বামই চক বাজার  বামই পশ্চিম মহল্লার বাজার  ভাদিকারা জেলখানা বাজার   কালাউক বাজার  বামই পূর্বগ্রাম গরুর বাজার  আরও দেখুন  সিলেট বিভাগ  হবিগঞ্জ জেলা  লাখাই উপজেলা পাদটীকা  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:লাখাই উপজেলার ইউনিয়ন
জোশকো গভারদিওল (; জন্ম: ২৩ জানুয়ারি ২০০২) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং ক্রোয়েশিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৬ সালে, গভারদিওল ক্রোয়েশিয়া অনূর্ধ্ব-১৪ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০২১ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ২৫ ম্যাচে ২টি গোল করেছেন।  প্রারম্ভিক জীবন জোশকো গভারদিওল ২০০২ সালের ২৩শে জানুয়ারি তারিখে ক্রোয়েশিয়ার জাগরেবে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গভারদিওল ক্রোয়েশিয়া অনূর্ধ্ব-১৪, ক্রোয়েশিয়া অনূর্ধ্ব-১৬, ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৯ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৫ বছরে ২৫ ম্যাচে অংশগ্রহণ করে ৪টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল ক্রোয়েশিয়া  ২০২১  ৯  ১ ২০২২  ১০  ১ ২০২৩  ৬  ০ সর্বমোট  ২৫  ২  তথ্যসূত্র  বহিঃসংযোগ                     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রোয়েশীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ক্রোয়েশিয়ার আন্তর্জাতিক যুব ফুটবলার বিষয়শ্রেণী:ক্রোয়েশিয়ার আন্তর্জাতিক ফুটবলার বিষয়শ্রেণী:ফুটবল ক্লাব দিনামো জাগরেবের খেলোয়াড় বিষয়শ্রেণী:আরবি লাইপৎসিশের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ক্রোয়েশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:ক্রোয়েশীয় প্রথম ফুটবল লিগের খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:ক্রোয়েশীয় প্রবাসী ফুটবলার বিষয়শ্রেণী:ইংল্যান্ডে ক্রোয়েশীয় প্রবাসী ক্রীড়াবিদ বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
পানি সম্পদ বা জল সম্পদ হল পানির সেই সমস্ত উৎসসমূহ যেগুলি মানুষের নিয়মিত ব্যবহারের জন্য অতিপ্রয়োজনীয়। কৃষি, শিল্প, গার্হস্থ্য ব্যবহার এবং পরিবেশ রক্ষণাবেক্ষণসহ মনুষ্যজীবনের সর্বক্ষেত্রেই পানির ব্যবহার অপরিহার্য। এবং এইসকল কাজে ব্যবহারের ক্ষেত্রে যেটি অত্যাবশ্যক সেটি হল পরিশোধিত বিশুদ্ধ পানি। পৃথিবীতে লভ্য পানির প্রায় ৯৭.৫% হল লবণাক্ত এবং বাকি মাত্র ২.৫% বিশুদ্ধ। এই স্বল্পপরিমাণ শুদ্ধ পানির আবার দুই-তৃতীয়াংশই কঠিন অবস্থায় অর্থাৎ তুষার, হিমশৈল, ইত্যাদি রূপে বিদ্যমান। অবশিষ্ট তরল পানির অধিকাংশই ভূগর্ভস্থ এবং অতি অল্পপরিমাণ পানি ভূপৃষ্ঠস্থ জলাশয়ে লভ্য।thumb|300px|পৃথিবীতে পানি অবস্থানের লেখচিত্র।   বিশুদ্ধ পানির উৎসসমূহ    ভূপৃষ্ঠস্থ পানি  thumb|700 px| একটি প্রাকৃতিক জলাভূমি thumb|উত্তর চিলিতে অবস্থিত চুঙ্গারা হ্রদ এবং পারিনাকোটা আগ্নেয়গিরি ভূপৃষ্ঠস্থ পানি হল পানির সেই সমস্ত উৎস যেগুলি প্রাকৃতিকভাবে পৃথিবীর বুকে জলাশয়রূপে বিদ্যমান। অর্থাৎ খাল, বিল, নদী, সমুদ্র, পুকুর, হ্রদ, ইত্যাদি সকল জলাশয়ই ভূপৃষ্ঠস্থ পানির অন্তর্গত।  ইহা পাথরের ফাকে ফাকে অথবা ভূপৃষ্ঠের ঠিক নিচের স্তরে পাওয়া যায়।   কৃত্রিম উপায়ে পানি পরিশোধন    কঠিন অবস্থায় পানি    পরিশুদ্ধ পানির ব্যবহার    কৃষি   শিল্প   গার্হস্থ্য ব্যবহার  ১)পান করতে পানির ব্যবহার: মানুষের দেহ শতকরা ৯০ ভাগ পানি দ্বারা গঠিত। হাড় ব্যতিত শরীরের সকল অংশ পানি দিয়ে তৈরি। তাই মানবদেহে পানির প্রয়োজনীয়তা অপরিসীম। তাই প্রত্যেককে দৈনিক ৩থেকে৪ লিটার পানি পান করতে হয়। সুতরাং মানবজীবন ঠিকিয়ে রাখতে হলে বিশুদ্ধ পানীয় জলের ব্যবহার করতে হবে। ২) দেহকে পরিশুদ্ধ করতে পানির ব্যবহার: স্বামী-স্ত্রী দৈহিক মিলনের পর গোসল অতি দরকার। তা ইসলামের পরিভাষায় ফরজ গোসল বলে।  ৩)ইবাদতের পূর্বে পানির ব্যবহার : পবিত্রতার জন্য আমরা অযু করে থাকি। নামাজ পড়তে, কুরআন পড়তে,আল্লাহর ঘর মসজিদে ঢুকার আগে ইত্যাদি। ৪) রান্নার কাজে : পৃথিবীতে জন্মের পর থেকেই খাওয়া যে শুরু করেছি আমৃত্যু খেতে হবে। অন্যান্য জীবজন্তুর মত আমরা কাঁচা খেতে  পারিনা। তাই রান্না করে খেতে হয়। আমরা যা পাক করি তা ধুতে হয়। ধুতে বা পরিষ্কার করতে পানির প্রয়োজন। সবজি বা মাছ- মাংস যা পাককরি তাতে জুল দিতে হয়। তাই রান্নার কাজে পানির ব্যবহার অপরিসীম। ৪) পায়খানা প্রস্রাব করতে পানির ব্যবহার :   পরিবেশ রক্ষণাবেক্ষণ    পাদটীকা   বিষয়শ্রেণী:পানি বিষয়শ্রেণী:জলবিজ্ঞান বিষয়শ্রেণী:জলজ বাস্তুসংস্থান বিষয়শ্রেণী:সেচ বিষয়শ্রেণী:পানি ও পরিবেশ বিষয়শ্রেণী:পানি ব্যবস্থাপনা বিষয়শ্রেণী:পানি সরবরাহ বিষয়শ্রেণী:জল সম্পদ ব্যবস্থাপনা বিষয়শ্রেণী:প্রাকৃতিক সম্পদ বিষয়শ্রেণী:পয়ঃনিষ্কাশন
যুগ যুগ ধরে সাধারণ মানুষ যে সংস্কৃতি লালন করে আসছে সাধারণ অর্থে তাই লোকসংস্কৃতি। লোকসংস্কৃতির বিশেষত্ব নিহিত আছে 'লোক' কথাটির মধ্যে। লোক সংস্কৃতির জন্ম সাধারণ মানুষের মুখে মুখে, তাদের চিন্তায় ও কর্মে। ঐতিহ্যনুসারে বৃহত্তর গ্রামীণ জনগোষ্টীর ধর্মীয় ও সামাজিক বিশ্বাস, আচার-আচরণ ও অনুষ্ঠান, জীবন-যাপন প্রণালী, শিল্প ও বিনোদন ইত্যাদির উপর ভিত্তি করে গড়ে উঠা সংস্কৃতিকে সহজ ভাষায় লোকসংস্কৃতি বলা হয়।  আদিকাল থেকেই বাঙালীরা লোক সংস্কৃতি লালন করে আসছে। বাংলাদেশের লোক সংস্কৃতি এদেশের কৃষিকে ঘিরে গড়ে উঠেছে। প্রজন্মের পর প্রজন্ম ধরে এটি বিরাজমান রয়েছে, তবে কালের পরিক্রমায় অনেক কিছুতেই পরিবর্তন এসেছে।  কিছু রীতি বা আচারের উপর ভিত্তি করে লোক সংস্কৃতি গড়ে উঠে। যেমনঃ  ভূতের ভয়ঃ লোকসমাজে ভুতের ভয় থেকে তৈরি হয়েছে বিভিন্ন কাল্পনিক চরিত্র, যেমনঃ শাঁখচুন্নি, মামদো ভুত ইত্যাদি। এছারা ভূত তাড়ানোর পেশা যেমনঃওঝা প্রভৃতিও তৈরি হয়েছে!  অশুভ দৃষ্টি থেকে বাচাঁর জন্যঃ লোক সমাজে বিশ্বাস রয়েছে বাচ্চার উপর অশুভ দৃষ্টি পড়লে তার ক্ষতি হতে পারে, এজন্য প্রায়শই বাচ্চাদের কপালের পাশে কাজলের টিপ দেয়া হয়।  গায়ে  হলুদঃ এটি এক ধরনের রীতি ভিত্তিক অনুষ্ঠান।এটি সাধারণত বিয়ের আগের দিন বা এক দিন আগে পালন করা হয়, তবে বর্তমানে অনেকে তিনদিন আগেও পালন করে।লোকসংস্কৃতির প্রধান উপাদানগুলোকে দুইটি প্রধান ধারায় ভাগ করা হয়।  যেমন:১.বস্তুগত (material)   ২.অবস্তুগত(abstract):  বিষয়শ্রেণী:সংস্কৃতি বিষয়শ্রেণী:লোকসংস্কৃতি
__NOTOC__ ৯২ জুলীয় বর্ষপঞ্জীর একটি অধিবর্ষ যেটি রবিবার দিয়ে শুরু। সেই সময়ে এই বছর আউগুস্তুস ও সাতুরনিয়াস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৪৫ বছর; রোম প্রতিষ্ঠার বছর)। এই বছরকে ৯২ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু   তথ্যসূত্র   বিষয়শ্রেণী:৯২  als:90er#Johr 92
গাম্বিয়ার একটি মসজিদ|thumb|right গাম্বিয়ার জনসংখ্যার ৯৫% লোকই ইসলাম ধর্মাবলম্বী।   ইসলাম ধর্মাবলম্বীদের পাশাপাশি দেশটিতে রোমান ক্যাথলিক এবং প্রটেস্টান্ট সম্প্রদায়ের খ্রিষ্টানরাও বাস করে দেশটিতে।  দেশটির সিংহভাগ মুসলিমই মালিকি মাযহাব অনুসরণ করে থাকেন। গাম্বিয়ায় কিছু সংখ্যক কাদিয়ানি সম্প্রদায়ের মানুষও বাস করেন। ২০১৫ সালের ১১ই ডিসেম্বর দেশটিকে 'ইসলামি প্রজাতন্ত্র' হিসেবে ঘোষণা করা হয়।https://www.bbc.com/news/amp/world-africa-35359593  তথ্যসূত্র  বিষয়শ্রেণী:দেশ অনুযায়ী ইসলাম বিষয়শ্রেণী:গাম্বিয়া বিষয়শ্রেণী:গাম্বিয়ায় ইসলাম
থাম্ব|পিটার জেমান, আইনস্টাইন ও এহারেনফেস্ট, আমস্টারডাম, ১৯২০ পিটার জেমান (মে ২৫, ১৮৬৫ - অক্টোবর ৯, ১৯৪৩) (আইপিএ ) নেদারল্যান্ডের বিখ্যাত পদার্থবিজ্ঞানী যিনি ১৯০২ সালে হেন্ড্রিক আন্টোন লোরেন্‌ৎসের সাথে যৌথভাবে পদার্থবিজ্ঞানে নোবেল পুরস্কার লাভ করেন। তার সবচেয়ে বিখ্যাত আবিষ্কার হল জেমান ক্রিয়া।     তথ্যসূত্র    বহিঃসংযোগ   Albert van Helden Pieter Zeeman 1865 – 1943 In: K. van Berkel, A. van Helden and L. Palm ed., A History of Science in The Netherlands. Survey, Themes and Reference (Leiden: Brill, 1999) 606 - 608.  biography  at the Nobel e-museum and Nobel Lecture.  Museum Boerhaave Negen Nederlandse Nobelprijswinnaars  P.F.A. Klinkenberg, Zeeman, Pieter (1865-1943), in Biografisch Woordenboek van Nederland.  Biography of Pieter Zeeman (1865 – 1943)  at the National library of the Netherlands.  Anne J. Kox, Wetenschappelijke feiten en postmoderne fictie in de wetenschapsgeschiedenis, Inaugural lecture (1999).  Pim de Bie, prof.dr. P. Zeeman Zonnemaire 25 mei 1865 - Amsterdam 9 oktober 1943 Gravesite of Pieter Zeeman  Pieter Zeeman, Bijzondere collecties Leiden.  photo & short info  বিষয়শ্রেণী:১৮৬৫-এ জন্ম বিষয়শ্রেণী:১৯৪৩-এ মৃত্যু বিষয়শ্রেণী:ওলন্দাজ পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:ওলন্দাজ নোবেল বিজয়ী বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:লাইডেন বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:কোয়ান্টাম পদার্থবিজ্ঞানী বিষয়শ্রেণী:মাতেউচি পদক বিজয়ী
লুসি রহমান একজন বাংলাদেশি বংশোদ্ভূত ব্রিটিশ কণ্ঠশিল্পী।   প্রাথমিক জীবন  লুসি রহমান তৎকালীন পূর্ব পাকিস্তানের  ঢাকা শহরে (এখন বাংলাদেশ) জন্মগ্রহণ করেন তার পরিবার ঢাকার একটি সঙ্গীতজ্ঞ, শিল্পী ও কবি পরিবার হিসেবে বিখ্যাত। ছয় বছর বয়স থেকে তিনি তার পিতা লুতফর রহমানের কাছে ভারতীয় শাস্ত্রীয় এবং আধা-শাস্ত্রীয় গানের ওপর প্রশিক্ষণ নেওয়া শুরু করেন। তার পিতা ক্লাসিক্যাল গানের গায়ক হিসেবে বিখ্যাত ছিলেন। এছাড়া সফল সুরকার হিসেবেও তিনি প্রতিষ্ঠিত। তারপর লুসি রহমান নজরুল একাডেমী তে যান এবং সেখানে যেখানে তিনি ছয় বছর  গবেষণা করেন এবং ডিপ্লোমা ডিগ্রী লাভ করেন।   কর্মজীবন  ১৯৮৩ সালে লুসি রহমান তার স্বামী মোহাম্মাদ হাবিব রহমানের সাথে লন্ডন, ইংল্যান্ড এ চলে যান। তাকে অসংখ্য টেলিভিশন অনুষ্ঠান, যেমন চ্যানেল ৪-এর ইস্টার্ন আই তে দেখা  যেত, সেই সাথে বেলজিয়াম, নেদারল্যান্ড ও মার্কিন যুক্তরাষ্ট্রতে বিভিন্ন অনুষ্ঠানে যেতেন।  ১৯৯৮ সাল থেকে লুসি রহমান জাজ মিউজিক গ্রুপ গ্র্যান্ড ইউনিয়ন অর্কেস্ট্রার নেতৃস্থানীয় গায়িকা হিসেবে খ্যাত হন। তিনি বাংলাদেশ ও যুক্তরাজ্যের অসংখ্য মঞ্চ, টেলিভিশন এবং রেডিও তে অনুষ্ঠান করেছেন। তিনি গ্র্যান্ড ইউনিয়ন অর্কেস্ট্রার সাথে অনেক স্থানে ভ্রমণ করেছেন। এর মধ্যে যুক্তরাজ্যের ওয়েলস থিয়েটার, রানী এলিজাবেথ হল এবং Barbican সেন্টার  ও আছে।  লুসি রহমান যুক্তরাজ্যের মঞ্চেও নিজেই অনুষ্ঠান করেছেন। টেছাড়া বিভিন্ন আন্তর্জাতিক স্থান, যেমন এর মধ্যে উল্লেখযোগ্য হল নিউ ইয়র্ক সিটি, বার্লিন, ব্রাসেলস এবং প্যারিস শহর। এছাড়াও তিনি  বিবিসি এবং চ্যানেল 4 টেলিভিশনে  একক অনুষ্ঠান করেছেন অনেক। তিনি অনেক প্লেব্যাক গানের গায়িকা হিসেবেও গান গেয়েছেন।  ২০১৫ সালে লুসি রহমান গায়ক হিসেবে আমিনা খৈয়াম এর ফেদেরিকো গার্সিয়া লোরকার নাটক Yerma করেন।    আরও দেখুন   ব্রিটিশ বাংলাদেশী  তালিকায় ব্রিটিশ বাংলাদেশীদের  সঙ্গীত বাংলার   তথ্যসূত্র   বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:ব্রিটিশ মুসলিম বিষয়শ্রেণী:জীবিত ব্যক্তি বিষয়শ্রেণী:ঢাকার ব্যক্তি বিষয়শ্রেণী:ব্রিটিশ গায়িকা বিষয়শ্রেণী:বাংলাদেশী বংশোদ্ভূত ব্রিটিশ গায়িকা বিষয়শ্রেণী:বাংলাদেশী গায়িকা বিষয়শ্রেণী:বাংলাদেশী নেপথ্য সঙ্গীতশিল্পী বিষয়শ্রেণী:১৯৬০-এর দশকে জন্ম বিষয়শ্রেণী:ইংল্যান্ডে বাংলাদেশী অভিবাসী বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:লন্ডনের সঙ্গীতশিল্পী বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:ঢাকার সঙ্গীতজ্ঞ
এডওয়ার্ড ফিলিপ মনকটন (১৮৪০ – ১৭ এপ্রিল ১৯১৬) একজন ব্রিটিশ ব্যারিস্টার এবং রাজনীতিবিদ ছিলেন।  মনকটন ভারতের বেরেলিতে জন্মগ্রহণ করেন, যখন তার বাবা ইস্ট ইন্ডিয়া কোম্পানিতে কর্মরত ছিলেন। তিনি কেমব্রিজের ট্রিনিটি কলেজে অধ্যয়ন করার আগে প্রাইভেটভাবে শিক্ষিত হন। ১৮৬৮ সালে, তিনি ইনার টেম্পলে ব্যারিস্টার হন। তিনি আউন্ডলের কাছে বসতি স্থাপন করেন, এবং নর্দাম্পটনশায়ার কাউন্টি কাউন্সিলে নির্বাচিত হন এবং ১৮৮৩-৮৪ সালে রুটল্যান্ডের উচ্চ শেরিফ হিসাবেও দায়িত্ব পালন করেন।  মঙ্কটন ১৮৯৫ সালে যুক্তরাজ্যের সাধারণ নির্বাচনে উত্তর নর্থহ্যাম্পটনশায়ারে কনজারভেটিভ পার্টির হয়ে নির্বাচিত হন, ১৯০০ সালে অবসর গ্রহণ করেন। এরপর ১৯১৬ সালে মৃত্যুর আগ পর্যন্ত তিনি নর্থহ্যাম্পটনের রেকর্ডার হিসেবে দায়িত্ব পালন করেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:১৯১৬-এ মৃত্যু বিষয়শ্রেণী:১৮৪০-এ জন্ম
তাতসুকি সেকো (, ; জন্ম: ২২ ডিসেম্বর ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।  প্রারম্ভিক জীবন তাতসুকি সেকো ১৯৯৭ সালের ২২শে ডিসেম্বর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জাপানি ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:স্টোক সিটি ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড়
যশোর কালেক্টরেট ভবন যশোরের দড়াটানায় অবস্থিত একটি দৃষ্টিনন্দন দ্বিতল ভবন। ভবনটি ১৭৮৬ সালে নির্মাণ করা হয়। এটি শহরের ভৈরব নদের তীরে অবস্থিত। শুরু থেকেই এটি জেলা প্রশাসকেল কার্যালয় হিসেবে ব্যবহৃত হয়ে আসছে। বর্তমানে এটি শহরের একটি বিনোদন কেন্দ্রে পরিণত হয়েছে।   ইতিহাস  ১৭৮৬ সালে এপ্রিল মাসে যশোর জেলার প্রথম প্রশাসক টিলম্যান হেঙ্কেল এই কালেক্টরেট ভবনটি নির্মাণের প্রস্তাব করেন। তিনি একজন বিচারক ও প্রশাসক হিসেবে তিনি রাজস্ব আদায়ের বিষয়ে সমস্যার সম্মুখীন হয়েছিলেন‌। সদর দপ্তর কলকাতায় হওয়ার ফলে সরকারের কাছে তিনি এই বিষয়ে লিখে পাঠন। তৎকালীন সময়ে যশোর থেকে কলকাতার যাতায়াত ব্যবস্থা খারাপ ছিল।  হেঙ্কেল তাই প্রস্তাব করেন যে কালেক্টরের কাজকে জজদের কাজের সাথে সংযুক্ত করে দিতে হবে এবং জজদের অবৈতনিক অতিরিক্ত দায়িত্ব হিসেবে প্রশাসকের দায়িত্ব অর্পণ করতে হবে। জনগণের মঙ্গল ও সুবিধার জন্য প্রশাসকের সম্মান বৃদ্ধি করার এই প্রসত্মাব তিনি করেছিলেন। তৎকালীন সরকারের কর্তারা বিষয়টি জানামাত্র আগ্রহ প্রকাশ করেন এবং ১৭৮৬ সালে যশোরে প্রশাসক নিয়োগ করেন।   বর্তমান অবস্থা   বর্তমানে বাংলাদেশ সরকার ভবনটি রাষ্ট্রিয় কাজে ব্যবহার করছে। সেই সাথে যশোর জেলার মানুষের বিনোদন কেন্দ্র হয়ে উঠেছে এই ভবনটি। জেলা কর্তৃপক্ষ থেকে এখানে একটি পার্ক তৈরি করেছে যা স্থানীয় ভাবে যশোর কালেক্টরেট পার্ক নামে পরিচিত।  thumb|যশোর কালেক্টরেট পার্ক   চিত্রশালা    তথ্যসূত্র    বহিঃসংযোগ      বিষয়শ্রেণী:যশোর জেলার দর্শনীয় স্থান বিষয়শ্রেণী:১৮৮৬-এ ব্রিটিশ ভারতে প্রতিষ্ঠিত বিষয়শ্রেণী:যশোরের ভবন ও স্থাপনা
বারবারা-অ্যান ব্যারেট বিবাহিত নাম বারবারা-অ্যান ক্লার্ক (জন্ম ১৯৫১), একজন মহিলা প্রাক্তন ক্রীড়াবিদ, যিনি ইংল্যান্ডের হয়ে প্রতিদ্বন্দ্বিতা করেছিলেন।   মল্লক্রীড়া জীবনী  স্কটল্যান্ডের এডিনবার্গে ১৯৭০ সালের ব্রিটিশ কমনওয়েলথ গেমসে তিনি দীর্ঘ লম্ফে ইংল্যান্ডের প্রতিনিধিত্ব করেছিলেন।     ১৯৭১ সালে হেলসিঙ্কিতে ইউরোপীয় অ্যাথলেটিক্স চ্যাম্পিয়নশিপে এবং ১৯৭৩ সালে তিনি ইংলিশ ইনডোর চ্যাম্পিয়ন হন।   তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ নারী দীর্ঘ লম্ফবিদ বিষয়শ্রেণী:ইংল্যান্ডের কমনওয়েলথ গেমসের প্রতিযোগী বিষয়শ্রেণী:১৯৭০ ব্রিটিশ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
নিউ ইয়র্ক স্টক এক্সচেঞ্জ ভবন (এনওয়াইএসই বিল্ডিং) নিউ ইয়র্ক স্টক এক্সচেঞ্জের (এনওয়াইএসই) সদর দপ্তর হিসেবে কাজ করে। এটি নিউ ইয়র্ক শহরের নিম্ন ম্যানহাটনের আর্থিক জেলায় অবস্থিত। এটি ওয়াল স্ট্রিট, ব্রড স্ট্রিট, নিউ স্ট্রিট ও এক্সচেঞ্জ প্লেস দ্বারা আবদ্ধ ব্লকের অংশ দখল করে দুটি সংযুক্ত কাঠামোর সমন্বয়ে গঠিত। ব্লকের কেন্দ্রীয় অংশে ১৮ ব্রড স্ট্রিটের মূল কাঠামো রয়েছে, যা জর্জ বি পোস্টের কর্তৃক নব্য-ধ্রুপদী পুনরুজ্জীবন শৈলীতে নকশা করা হয়েছিল। উত্তর অংশে ১১ ওয়াল স্ট্রিটে একটি ২৩-তলা কার্যালয় সংযুক্তি রয়েছে, যা ট্রোব্রিজ অ্যান্ড লিভিংস্টন কর্তৃক একই শৈলীতে নকশা করা হয়েছিল।  ১৮ ব্রড স্ট্রিটের মার্বেল সম্মুখভাগে ব্রড স্ট্রিটের দিকে ও পশ্চিমে নিউ স্ট্রিটের দিকে কলোনেড রয়েছে, উভয় দোতলা পডিয়ামের উপরে অবস্থিত।   ইতিহাস  নিউ ইয়র্ক স্টক এক্সচেঞ্জ (এনওয়াইএসই) ভবনটি লোয়ার ম্যানহাটনের আর্থিক জেলায় অবস্থিত, পূর্বে ব্রড স্ট্রিট, উত্তরে ওয়াল স্ট্রিট, পশ্চিমে নিউ স্ট্রিট ও দক্ষিণে এক্সচেঞ্জ প্লেসের মধ্যে শহরের ব্লক দখল করে আছে।  তথ্যসূত্র  বিষয়শ্রেণী:নিউ ইউর্ক স্টক এক্সচেঞ্জ বিষয়শ্রেণী:নিউ ইয়র্ক স্টক এক্সচেঞ্জ